Pakket week 31: 2 augustus | Lekkernassûh
← Recept: warme salade van courgette, biet en spinazie Pakket week 33: 9 augustus → Flink polisieman trek ‘moordenaar’ blitsig vas | Maroela Media
Konst. Thuthukani Khuzwayo was aan diens toe hy inligting ontvang het oor ŉ man wat twee mense in die Makhilimba-gebied in Eshowe, KwaZulu-Natal, vermoor en op die vlug geslaan het.
Volgens die polisie se voorlopige inligting is daar Woensdag ŉ troue by die Mthethwa-nedersetting gehou. Omstreeks 20:00 het die verdagte by die troue opgedaag en glo op die gaste losgebrand. Vier mense is tydens die voorval gewond. Mbhekiseni Mthethwa (53) en Sipho Mzimela-Mnguni (40) het op die toneel gesterf. Twee ander mense is onderskeidelik in die knie en maag gewond en na ŉ hospitaal gehaas.
Die polisie het in ŉ verklaring gesê die vermeende skieter het op die vlug geslaan en iemand het die polisie van die voorval in kennis gestel en ŉ beskrywing van die verdagte gegee. Konst. Khuzwayo het vinnig gereageer en sy private motor gebruik om na die verdagte te soek wat glo na Durban op pad was. Hy het die verdagte in Gingindlovu langs die pad sien ryloop en het gestop om hom ŉ saamrygeleentheid te gee, en met hom na die Gingindlovu-polisiestasie gery.
“Die verdagte is in hegtenis geneem en sy sak is deursoek waar polisiebeamptes bebloede kledingstukke gevind het,” lui die verklaring.
Die 27-jarige verdagte is tans by die Eshowe-polisiestasie in aanhouding en sal Dinsdag in die plaaslike landdroshof verskyn op twee aanklagte van moord en twee aanklagte van poging tot moord.
Rentia · 12 maande gelede
Ons kort meer sulke toegewyde polisielede !
Maak van hom n Speurder!
Awsome!!! Meer van julle nodig. Polisie…